CELEX: 62007CN0472
Language: fi
Date: 2007-10-24 00:00:00
Title: Asia C-472/07: Ennakkoratkaisupyyntö, jonka Conseil d'État (Belgia) on esittänyt 24.10.2007 — Association générale de l'industrie du médicament ASBL, Bayer SA, Pfizer SA, Servier Benelux SA ja Sanofi-Aventis Belgium SA v. Belgian valtio

26.1.2008   
            
            
               FI
            
            
               Euroopan unionin virallinen lehti
            
            
               C 22/22
            
         Ennakkoratkaisupyyntö, jonka Conseil d'État (Belgia) on esittänyt 24.10.2007 — Association générale de l'industrie du médicament ASBL, Bayer SA, Pfizer SA, Servier Benelux SA ja Sanofi-Aventis Belgium SA v. Belgian valtio
   (Asia C-472/07)
   (2008/C 22/41)
   Oikeudenkäyntikieli: ranska
   Ennakkoratkaisua pyytänyt tuomioistuin
   Conseil d'État
   Pääasian asianosaiset
   
      Kantajat: Association générale de l'industrie du médicament ASBL, Bayer SA, Pfizer SA, Servier Benelux SA ja Sanofi-Aventis Belgium SA
   
      Vastaaja: Belgian valtio
   Ennakkoratkaisukysymykset
   
               1)
            
            
               Onko ihmisille tarkoitettujen lääkkeiden hintojen sääntelytoimenpiteiden avoimuudesta ja niiden soveltamisesta kansallisissa sairausvakuutusjärjestelmissä 21.12.1988 annetun neuvoston direktiivin 89/105/ETY (1) 4 artiklan 1 kohdan katsottava olevan välittömästi sovellettava jäsenvaltioiden sisäisessä oikeudessa, koska kyseisen direktiivin täytäntöönpanolle varattu määräaika päättyi 31.12.1989?
            
         
               2)
            
            
               Voidaanko 21.12.1988 annetun direktiivin 89/105/ETY 4 artiklan 1 kohtaa tulkita siten, että silloin, kun kahdeksan vuotta kestänyt korvattavien lääkkeiden yleinen hintasulku otetaan uudelleen käyttöön sen jälkeen, kun se on ollut poissa käytöstä 18 kuukauden ajan, jäsenvaltiolla ei ole mainitun uudelleen käyttöön ottamisen yhteydessä velvollisuutta tutkia makroekonomisia olosuhteita, joihin tämä sulku vaikuttaa?
            
         
               3)
            
            
               Onko edellä mainitun 21.12.1988 annetun neuvoston direktiivin 89/105/ETY 4 artiklan 1 kohdassa tarkoitetun makroekonomisten olosuhteiden todentamisen käsitteen katsottava tarkoittavan ainoastaan julkisen terveydenhuollon kustannusten valvontaa vai onko sen katsottava ulottuvan myös muihin makroekonomisiin olosuhteisiin, ja erityisesti lääketeollisuusalan, jonka tuotteisiin voidaan soveltaa hintasulkua, makroekonomisiin olosuhteisiin?
            
         
               4)
            
            
               Voiko edellä mainitun 21.12.1988 annetun neuvoston direktiivin 89/105/ETY 4 artiklan 1 kohdassa tarkoitettu makroekonomisten olosuhteiden todentamisen käsite perustua yhteen tai useampaan yleiseen pyrkimykseen, kuten esimerkiksi pyrkimykseen varmistaa terveydenhuollon tasapaino, vai onko sen perustuttava täsmällisempiin kriteereihin?
            
         
      (1)  EYVL L 40, s. 8.